[pic] | EUROOPA ÜHENDUSTE KOMISJON |

Brüssel 21.6.2007

KOM(2007) 351 lõplik

2007/0120 (ACC)

Ettepanek

NÕUKOGU OTSUS

kaubandust ja kaubandusküsimusi käsitleva vahelepingu allakirjutamise ja sõlmimise kohta Euroopa Ühenduse ja Montenegro Vabariigi vahel

(komisjoni esitatud)

SELETUSKIRI

1. Lisatud nõukogu otsuse ettepanek on õiguslik vahend, mille abil Euroopa Ühendus ja Montenegro Vabariik (edaspidi „Montenegro“) kirjutavad alla ja sõlmivad vahelepingu.[1]

2. Kooskõlas nõukogu 24. juulil 2006. aastal vastuvõetud läbirääkimisdirektiividega lõpetas komisjon 15. märtsil 2007. aastal läbirääkimised Montenegroga stabiliseerimis- ja assotsieerimislepingu üle. Komisjon teeb nõukogule ettepaneku allkirjastada stabiliseerimis- ja assotsieerimisleping ning vaheleping samaaegselt, kuid stabiliseerimis- ja assotsieerimisleping jõustub alles pärast seda, kui Montenegro, ühendus ja liikmesriigid on selle ratifitseerinud

4. Komisjon teeb kooskõlas läbirääkimisdirektiivide ja stabiliseerimis- ja assotsieerimislepingu artikliga 139 ettepaneku sõlmida vaheleping kuni stabiliseerimis- ja assotsieerimislepingu ratifitseerimiseni, et stabiliseerimis- ja assotsieerimislepingu kaubandust ja kaubandusküsimusi käsitlevad sätted võiksid jõustada võimalikult kiiresti peale stabiliseerimis- ja assotsieerimislepingu allakirjutamist. Komisjon pidas Montenegroga läbirääkimisi vahelepingu teksti üle ning parafeeris selle 28. veebruaril 2006.

5. Nõukogu 18. septembri 2000. aasta määrusega (EÜ) nr 2007/2000 (millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes, millega muudetakse määrust (EÜ) nr 2820/98 ja tunnistatakse kehtetuks määrused (EÜ) nr 1763/1999 ja (EÜ) nr 6/2000)[2] kehtestatud kaubandussoodustusi kohaldatakse samaaegselt vahelepinguga edasi.

6. Komisjon kutsub nõukogu üles lisatud ettepaneku põhjal läbirääkimiste tulemusi heaks kiitma ning sõlmima vahelepingu Euroopa Ühenduse nimel ja sellele alla kirjutama.

2007/0120 (ACC)

Ettepanek

NÕUKOGU OTSUS

kaubandust ja kaubandusküsimusi käsitleva vahelepingu allakirjutamise ja sõlmimise kohta Euroopa Ühenduse ja Montenegro Vabariigi vahel

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lõiguga ja artikli 300 lõike 3 esimese lausega,

võttes arvesse komisjoni ettepanekut,

ning arvestades järgmist:

(1) Kuni Brüsselis […] 2007 alla kirjutatud stabiliseerimis- ja assotsieerimislepingu jõustumiseni ühelt poolt Euroopa Ühenduse ja selle liikmesriikide ning teiselt poolt Montenegro Vabariigi vahel, on vaja heaks kiita kaubandust ja kaubandusküsimusi käsitlev vaheleping Euroopa Ühenduse ning Montenegro vahel.

(2) Seoses stabiliseerimis- ja assotsieerimisprotsessi raames rakendatud poliitikaga on lepingus sisalduvad kaubandussätted erandlikud ega loo Euroopa Liidu jaoks ühtegi pretsedenti ühenduse kaubanduspoliitikas kolmandate riikide suhtes, välja arvatud Lääne-Balkani riigid.

(3) Seetõttu tuleks lepingule alla kirjutada ja see heaks kiita,

ON TEINUD JÄRGMISE OTSUSE:

Artikkel 1

1. Euroopa Ühenduse nimel kiidetakse heaks kaubandust ja kaubandusküsimusi käsitlev vaheleping ühelt poolt Euroopa Ühenduse ja teiselt poolt Montenegro Vabariigi vahel koos lepingu lisade ja protokollide, samuti lõppaktile lisatud ühisdeklaratsioonide ja ühenduse deklaratsiooniga kiidetakse käesolevaga Euroopa Ühenduse nimel heaks.

2. Esimeses lõigus nimetatud tekstid on lisatud käesolevale otsusele.

Artikkel 2

Nõukogu eesistujal on õigus nimetada isik(ud), kes on volitatud ühenduse nimel lepingule alla kirjutama ja andma hoiule lepingu artiklis 60 sätestatud heakskiitmiskirja.

Brüssel,

Nõukogu nimel

eesistuja

[1] Vahelepingu sõlmimine on tingimuseks stabiliseerimis– ja assotsieerimislepingu allakirjutamisel, mis on plaanitud 2007. aasta kolmandasse kvartalisse Brüsselis. Et tagada vahelepingu jõustumine võimalikult kiiresti, on mõlemad tegevused käivitatud paralleelselt.

[2] EÜT L 240, 23.9.2000, lk 1. Määrust on viimati muudetud määrusega (EÜ) nr 1946/2005 (ELT L 312, 29.11.2005, lk 1).